九日與敬處士左學士同賦采菊上東山便爲首句
作者：戴叔倫
朝代：唐

paragraphs: 采菊上東山，山高路非遠。
江湖乍遼敻，城郭亦在眼。
晝日市井喧，閏年禾稼晚。
開尊會佳客，長嘯臨絕巘。
戲鶴唳且閑，斷雲輕不卷。
鄉心各萬里，醉話時一展。
喬木列遙天，殘陽貫平坂。
徒憂征車重，自笑謀慮淺。
却顧郡齋中，寄傲與君同。